༈ཨོཾ་བདེ་ལེགས་སུ་གྱུར་ཅིག། རྒྱལ་ཀུན་ཆོས་དབྱིངས་མཛེས་མ་ཤེས་རབ་ཀྱི།  ། ཕ་རོལ་ཕྱིན་མ་ཡེ་ཤེས་ལྷ་མོའི་གར།  ། ཉེར་ཟློས་མརྒད་མདངས་འཛིན་རྗེ་བཙུན་མས།  ། དགེ་ལེགས་བྱེ་བ་ཕྲག་བརྒྱའི་དངོས་གྲུབ་སྩོལ།  ། འཆད་རྩོད་རྩོམ་པའི་ངོ་མཚར་རྒྱུད་མངས་སྒྲ།  ། ཀུན་ནས་ཡངས་པོར་འཁྲོལ་མཁས་གྲུབ་པའི་ཚོགས།  ། ཀུན་གྱི་གཙུག་ན་ཉེར་མཐོ་གྲུབ་པའི་རྗེ།  ། ཤཱཀྱ་ཤྲི་མཆོག་གིས་དེང་འདིར་སྐྱོངས།  ། མགོན་ཁྱོད་ཉི་ཟེར་རྡུལ་མཉམ་སྤྲུལ་པའི་དཔལ།  ། ཕྱོགས་བརྒྱད་གནས་ལ་དེང་འདིར་གསུམ་ལྡན་གྱི།  ། རྡོ་རྗེ་འཛིན་པའི་བློ་བཟང་རྒྱལ་བའི་བསྟན།  ། དགེ་ལེགས་མཛད་ཅིང་རྒྱ་མཚོའི་འཛིན་ལ་འདུད།  ། མགོན་ཁྱོད་གདོང་ལྔ་འབར་བའི་འཇིགས་བྲལ་ཁྲིར།  ། རྡོ་རྗེ་ཉི་མ་སྣང་བའི་སྐྱིལ་ཀྲུང་རྒྱ།  ། ནམ་ཡང་འགྱུར་མེད་རབ་བཅིངས་བརྟན་བཞུགས་(༢༦)ནས།  ། ཆོས་ཀྱི་འཁོར་ལོ་རྒྱུན་ཆད་མེད་པར་བསྐོར།  ། མ་འོངས་བདེ་གཤེགས་རབ་གསལ་བཅུ་གཉིས་ཀྱི།  ། མཛད་པའི་ཞིང་འདིར་མགོན་ཁྱོད་རོལ་པའི་ཚེ།  ། བདག་ཀྱང་འཁོར་གྱི་ཐོག་མ་ཉིད་གྱུར་ནས།  ། འགྲོ་ཀུན་སྟོབས་བཅུའི་ས་ལ་འགོད་པར་ཤོག། སྟོབས་འཕྲོག་ནག་པོ་གདོང་བཞི་ལ་སོགས་པ།  ། བསྟན་སྲུང་རྒྱ་མཚོས་ཇི་ལྟར་སྨོན་པའི་དོན།  ། བསྒྲུབ་ལ་བར་གཅོད་ཉེར་འཚེ་ཀུན་ཞི་ནས།  ། རེ་འབྲས་དོན་དང་ལྡན་པའི་དངོས་གྲུབ་སྩོལ།  ། ཅེས་སྐྱོར་ལུང་མཁན་ཆེན་མངའ་རིས་སྤྲུལ་པའི་སྐུའི་བརྟན་བཞུགས་གསོལ་འདེབས་འདི་ནི།  སྐྱོར་ལུང་ཕུ་ཁང་གྲྭ་རིགས་བཀའ་བཅུ་བསྟན་འཛིན་བཀྲ་ཤིས་ཀྱིས་བསྐུལ་བའི་ངོར།  ༧ཤཱཀྱའི་དགེ་སློང་བློ་བཟང་དཔལ་ལྡན་ཡེ་ཤེས་ཀྱིས་སྦྱར་བའོ། །  ། །